Source: http://docplayer.fi/29696514-Selvitys-hallinto-ja-ohjausjarjestelmasta.html
Timestamp: 2017-12-16 09:26:26+00:00
Document Index: 22748652

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

1 SELVITYS HALLINTO- JA OHJAUSJÄRJESTELMÄSTÄ 1(10) Selvitys hallinto- ja ohjausjärjestelmästä Tämä selvitys hallinto- ja ohjausjärjestelmästä (corporate governance statement) on laadittu Suomen listayhtiöiden hallinnointikoodin 2010 suosituksen 54 ja arvopaperimarkkinalain 2 luvun 6 mukaisesti. Selvitys annetaan yhtiön hallituksen toimintakertomuksesta erillisenä. Selvitys on myös julkaistu yhtiön internet-sivuilla Okmetic Oyj:n (myöhemmin mainintana myös Okmetic ja yhtiö) hallitus on käsitellyt tämän selvityksen. Okmeticin tilintarkastusyhteisö PricewaterhouseCoopers Oy on tarkastanut, että tämä selvitys on annettu ja että sen taloudelliseen raportointiprosessiin liittyvien sisäisen valvonnan ja riskienhallinnan järjestelmien pääpiirteittäinen kuvaus on yhdenmukainen tilinpäätöksen kanssa. Suomen listayhtiöiden hallinnointikoodi on julkisesti saatavilla esimerkiksi Arvopaperimarkkinayhdistys ry:n internet-sivuilla osoitteessa Okmeticin toimintaympäristö Okmetic-konsernin (myöhemmin mainintana myös konserni) emoyhtiö Okmetic Oyj on Suomessa rekisteröity julkinen osakeyhtiö, jonka osakkeenomistajat käyttävät päätösvaltaansa osakeyhtiölain ja yhtiöjärjestyksen mukaisesti yhtiökokouksessa. Yhtiön kotipaikka on Vantaa. Okmetic Oyj:n hallinto perustuu Suomen osakeyhtiö- ja kirjanpitolain, julkisesti noteerattua yhtiötä koskevien säännöksien, yhtiöjärjestyksen sekä vuonna 2010 julkaistun Suomen listayhtiöiden hallinnointikoodin ja eettisesti hyväksyttyjen toimintaperiaatteiden noudattamiseen. Okmetic laatii konsernitilinpäätöksen ja osavuosikatsaukset kansainvälisten EU:n hyväksymien IFRS-tilinpäätösstandardien (International Financial Reporting Standards), arvopaperimarkkinalain, Finanssivalvonnan standardien ja NASDAQ OMX Helsinki Oy:n sääntöjen mukaisesti. Okmetic Oyj:n toimintakertomus ja tilinpäätös laaditaan Suomen kirjanpitolain ja kirjanpitolautakunnan yleisohjeiden ja lausuntojen mukaisesti. Tilintarkastuskertomus kattaa hallituksen toimintakertomuksen, konsernitilinpäätöksen ja emoyhtiön tilinpäätöksen. Organisaatio Vastuu Okmetic-konsernin hallinnosta ja toiminnasta on Okmetic Oyj:n hallintoelimillä, jotka ovat yhtiökokous, hallitus ja toimitusjohtaja. Yhtiön ylin päätösvalta on yhtiökokouksella, ja yhtiön ylin operatiivinen päätöksentekijä on hallitus. Toimitusjohtaja vastaa hallituksen linjausten mukaisesta yhtiön operatiivisesta johtamisesta johtoryhmän tukemana. Yhtiökokous Yhtiön ylin päätösvalta on yhtiökokouksella, jonka tehtävät on määritelty Suomen osakeyhtiölaissa ja Okmeticin yhtiöjärjestyksessä.
2 2(10) Yhtiökokous päättää Suomen osakeyhtiölain mukaisesti tilinpäätöksen vahvistamisesta ja voitonjaosta, vastuuvapauden myöntämisestä hallituksen jäsenille sekä toimitusjohtajalle ja hänen sijaiselleen, osakepääoman korottamisesta tai alentamisesta, yhtiöjärjestyksen muuttamisesta sekä hallituksen ja tilintarkastajien valinnasta sekä heille maksettavista palkkioista. Yhtiökokous kokoontuu pääsääntöisesti kerran vuodessa. Varsinainen yhtiökokous pidetään viimeistään kesäkuun 30. päivänä. Hallitus kutsuu yhtiökokouksen koolle yhtiöjärjestyksen ja Suomen listayhtiöiden hallinnointikoodin mukaisesti. Tarvittaessa yhtiö voi järjestää myös ylimääräisen yhtiökokouksen. Kutsu yhtiökokoukseen julkaistaan yhtiön internet-sivuilla tai yhdessä tai useammassa hallituksen nimeämässä laajalevikkisessä päivälehdessä, toimitetaan osakkeenomistajalle kirjatussa kirjeessä tai luovutetaan osakkeenomistajalle kuittausta vastaan aikaisintaan kolme kuukautta ja viimeistään kolme viikkoa ennen yhtiökokousta, kuitenkin aina vähintään yhdeksän päivää ennen yhtiökokouksen täsmäytyspäivää. Tämän lisäksi Okmetic julkaisee yhtiökokouskutsun pörssitiedotteena. Osakkeenomistajalla on oikeus saada haluamansa asia yhtiökokouksen käsiteltäväksi, jos hän vaatii sitä kirjallisesti hallitukselta niin hyvissä ajoin, että asia voidaan sisällyttää kokouskutsuun. Oikeus osallistua yhtiökokoukseen on osakkeenomistajalla, joka on yhtiökokouksen täsmäytyspäivänä merkittynä osakkeenomistajaksi Euroclear Finland Oy:n ylläpitämään osakasluetteloon. Yhtiöllä on yksi osakesarja. Kukin osake oikeuttaa yhteen ääneen yhtiökokouksessa. Yhtiön osakkeet on liitetty arvo-osuusjärjestelmään. Toimitusjohtaja ja riittävä määrä hallituksen jäseniä ottavat osaa yhtiökokoukseen. Hallituksen jäseneksi ensimmäistä kertaa ehdolla oleva henkilö osallistuu valinnasta päättävään yhtiökokoukseen, ellei hänen poissaoloonsa ole erittäin painavaa syytä. Tilintarkastaja on läsnä varsinaisessa yhtiökokouksessa. Yhtiöllä ei ole tiedossa osakassopimuksia. Varsinainen yhtiökokous 2012 Okmetic Oyj:n varsinainen yhtiökokous pidettiin Vantaalla Siihen osallistui henkilökohtaisesti tai valtakirjalla 54 osakkeenomistajaa, joiden yhteenlaskettu äänimäärä oli , mikä vastaa 24,2 prosenttia yhtiön koko osakemäärästä. Yhtiökokouksen asiakirjat ovat saatavissa yhtiön internet-sivuilla Hallitus Yhtiökokous valitsee yhtiön hallituksen jäsenet. Hallitukseen kuuluu vähintään kolme ja enintään kahdeksan varsinaista jäsentä. Hallitukseen voidaan lisäksi valita enintään kahdeksan varajäsentä. Hallitus valitsee keskuudestaan puheenjohtajan ja varapuheenjohtajan. Hallituksen toimikausi päättyy valintaa seuraavan varsinaisen yhtiökokouksen päättyessä. Vuoden 2012 varsinaisessa yhtiökokouksessa hallitukseen valittiin viisi jäsentä. Okmeticin toimitusjohtaja ei ole hallituksen jäsen.
3 3(10) Hallituksen jäsenet vuonna 2012: - Hallituksen puheenjohtaja Henri Österlund, 1971, kauppatieteiden maisteri, Accendo Capital Partners Oy:n toimitusjohtaja - Hallituksen varapuheenjohtaja Tapani Järvinen, 1946, tekniikan lisensiaatti - Hannu Martola, 1963, diplomi-insinööri, emba, Detection Technology Oy:n toimitusjohtaja - Mervi Paulasto-Kröckel, 1966, tekniikan tohtori, Aalto Yliopiston Sähkötekniikan korkeakoulun professori - Mikko Puolakka, 1969, kauppatieteiden maisteri, Outotec Oyj:n talous- ja rahoitusjohtaja, hallituksen jäsen lähtien - Pekka Salmi, 1961, tekniikan lisensiaatti, Suomen itsenäisyyden juhlarahasto Sitran johtava asiantuntija, hallituksen jäsen saakka Hallituksen jäsenistä Tapani Järvinen, Mervi Paulasto-Kröckel, Mikko Puolakka ja Pekka Salmi ovat riippumattomia yhtiöstä. Hannu Martola on Okmeticin asiakkaan Detection Technology Oy:n toimitusjohtaja. Asiakkuuden tilausmäärät ovat kasvaneet vuodesta 2010 lähtien ja Hannu Martola on siten riippuvuussuhteessa yhtiöön. Henri Österlund on Accendo Capital Partners Oy:n toimitusjohtaja ja siten riippuvainen Okmeticista yhtiön merkittävän osakkeenomistajan Accendo Capital SICAV, SIF -rahaston omistuksen vuoksi. Tehtävät Okmetic Oyj:n hallitus, joka on yhtiön ylin operatiivinen päätöksentekijä, johtaa yhtiön toimintaa osakeyhtiölain ja yhtiöjärjestyksen mukaan. Hallitus vastaa konsernin johtamisesta yhdessä toimitusjohtajan kanssa. Hallituksella on yleistoimivalta kaikissa asioissa, joita ei ole määrätty muiden toimielimien hoidettavaksi. Keskeisiä hallituksen tehtäviä ovat: - huolehtia konsernin hallinnosta sekä toiminnan, kirjanpidon ja varainhoidon asianmukaisesta järjestämisestä - päättää konsernin strategiasta ja valvoa sen toteuttamista - hyväksyä konsernin vuosisuunnitelmat ja niiden tarkistukset - päättää strategisesti tai laajuudeltaan merkittävistä investoinneista sekä omaisuuden myynneistä - päättää merkittävistä rahoitusjärjestelyistä sekä riskienhallinnasta - valmistella yhtiökokouksessa käsiteltävät asiat sekä huolehtia yhtiökokouksen päätösten toimeenpanosta - määritellä osinkopolitiikka - määritellä pitkän aikavälin kasvu-, vakavaraisuus- ja kannattavuustavoitteet - päättää yhtiön toimitusjohtajan ja toimitusjohtajan sijaisen nimittämisestä ja erottamisesta sekä heidän toimisuhteidensa ehdoista - päättää konsernin kannustinjärjestelmistä - huolehtia yhtiön arvojen vahvistamisesta - seurata tilinpäätösraportoinnin prosessia - valvoa taloudellista raportointiprosessia - seurata sisäisen valvonnan ja riskienhallintajärjestelmien tehokkuutta
4 4(10) - käsitellä Okmeticin hallinto- ja ohjausjärjestelmästään antamaan selvitykseen sisältyvää kuvausta taloudelliseen raportointiprosessiin liittyvien sisäisen valvonnan ja riskienhallinnan järjestelmien pääpiirteistä Kokoukset Hallitus kokoontuu pääsääntöisesti kuukausittain ja seuraa aktiivisesti yhtiön johdon toimintaa. Hallitus on päätösvaltainen, kun vähintään puolet sen jäsenistä on läsnä. Vuonna 2012 kokouksia pidettiin 14. Hallituksen jäsenet olivat 95,7-prosenttisesti läsnä hallituksen kokouksissa. Kokouksissaan hallitus asettaa raamit yhtiön tavoitteille ja vuosittaisille toimintasuunnitelmille. Kokoukset kutsutaan koolle vuosittain sovitun aikataulun mukaisesti, ja niissä käsitellään aikataulun laatimisen yhteydessä sovittuja pääasioita sekä muita ajankohtaisia asioita. Toimitusjohtaja, toimitusjohtajan sijainen sekä talous-, IT- ja viestintäjohtaja, joka toimii hallituksen sihteerinä, osallistuvat hallituksen kokouksiin. Muut konsernin johtoryhmän jäsenet osallistuvat kokouksiin tarvittaessa hallituksen kutsusta. Valiokunnat ja työryhmät Hallitus ei ole perustanut sille kuuluvien asioiden hoitamiseksi pysyviä valiokuntia. Hallitus muodostaa kuitenkin harkintansa mukaan keskuudestaan työryhmiä asioiden valmistelemiseksi. Työryhmät kokoontuvat tarvittaessa. Työryhmään kuulumattomilla hallituksen jäsenillä on myös oikeus halutessaan osallistua työryhmän kokoukseen. Valmistellut asiat käsitellään ja päätökset tehdään hallituksen kokouksissa. Hallitus on käyttänyt työryhmiä muun muassa toimitusjohtajan valinnassa, strategiatyössä sekä konsernin rahoituksen järjestelyissä. Hallitus vastaa hallinnointikoodissa tarkastusvaliokunnalle määriteltyjen tehtävien hoitamisesta. Toiminnan arviointi Hallitus arvioi toimintaansa ja työskentelytapaansa vuosittain toimintansa kehittämiseksi. Itsearvioinnissa tarkastellaan työn tehokkuutta, hallituksen kokoa ja kokoonpanoa sekä kokouksissa käsiteltävien asioiden valmistelua. Päätöksenteon osalta arvioidaan keskustelun avoimuutta ja laajuutta sekä jäsenen mahdollisuutta itsenäiseen päätöksentekoon. Toimitusjohtaja ja toimitusjohtajan sijainen Hallitus nimittää toimitusjohtajan ja toimitusjohtajan sijaisen sekä päättää heidän toimisuhteidensa ehdoista. Toimitusjohtaja vastaa siitä, että konsernin toiminta sekä juokseva hallinto hoidetaan voimassa olevien lakien ja säädösten sekä hallituksen antamien ohjeiden ja päätösten mukaan. Toimitusjohtaja myös valmistelee asiat hallituksen kokouksiin yhdessä hallituksen puheenjohtajan ja hallituksen sihteerin kanssa. Toimitusjohtajana on toiminut lähtien kauppatieteiden maisteri Kai Seikku.
5 5(10) Toimitusjohtajan sijainen vastaa toimitusjohtajan velvollisuuksista siinä tapauksessa, että toimitusjohtaja on itse estynyt niitä hoitamasta. Toimitusjohtajan sijaisena on alkaen ollut Mikko Montonen, johtaja, asiakkaat ja markkinat. Hallitus arvioi vuosittain toimitusjohtajan työtä. Arvioinnissa tarkastellaan yhtiön tulosta ja hallituksen toimitusjohtajalle asettamien muiden tavoitteiden saavuttamista. Toimitusjohtajan tukena konsernin johtamisessa on konsernin johtoryhmä. Konsernin johtoryhmä Johtoryhmään kuuluvat toimitusjohtajan lisäksi toimitusjohtajan sijainen sekä toimitusjohtajan siihen nimeämät operatiiviset johtajat, jotka raportoivat toimitusjohtajalle. Johtoryhmään kuuluu tällä hetkellä kahdeksan jäsentä. Johtoryhmän sihteerinä toimii johtaja, henkilöstö, laatu ja ympäristö. Johtoryhmän kokoonpano: - Kai Seikku, 1965, kauppatieteiden maisteri, toimitusjohtaja - Mikko Montonen, 1965, diplomi-insinööri, johtaja, asiakkaat ja markkinat ja toimitusjohtajan sijainen - Petri Antola, 1967, diplomi-insinööri, johtaja, teknologiaprojektit ja solar-materiaalit - Juha Jaatinen, 1965, kauppatieteiden maisteri, johtaja, talous, IT ja viestintä - Jaakko Montonen, 1969, diplomi-insinööri, johtaja, toimitusketju - Markku Tilli, 1950, diplomi-insinööri, johtaja, tutkimus - Markus Virtanen, 1962, diplomi-insinööri, johtaja, henkilöstö, laatu ja ympäristö - Anna-Riikka Vuorikari-Antikainen, 1965, diplomi-insinööri, johtaja, tuotteet Tehtävät Johtoryhmä avustaa toimitusjohtajaa konsernin johtamisessa. Yhtiön johtoryhmä suunnittelee, toteuttaa ja valvoo konsernin operatiivista liiketoimintaa sekä siihen liittyviä päätöksiä hallituksen antamien suuntaviivojen ja tavoitteiden pohjalta. Johtoryhmän päätehtäviä ovat operatiivisten tavoitteiden asettaminen, vuosittaisen toimintasuunnitelman ja budjetin laatiminen, hallituksen hyväksymän investointiohjelman mukaisista investoinneista päättäminen, liiketoiminnan ja toimintaympäristön seuranta sekä operatiivisten päätösten toteuttamisen valvonta. Johtoryhmä käsittelee strategisia kysymyksiä, lyhyen ja pitkän aikavälin suunnitelmia, niiden tarkistuksia sekä muita konsernin johtamisen kannalta tärkeitä asioita. Lisäksi johtoryhmä valmistelee hallituksessa käsiteltäviä asioita. Johtoryhmä kokoontuu toimitusjohtajan johdolla säännönmukaisesti kuukausittain. Säännöllisten kokousten lisäksi johtoryhmä kokoontuu erikseen käsittelemään strategiaa, toiminnan suunnittelua ja tulosta sekä johdon katselmuksia sekä lisäksi muutenkin tarvittaessa. Hallituksen jäsenten, toimitusjohtajan ja konsernin johtoryhmän jäsenten palkkiot ja muut etuudet
6 6(10) Hallitus Varsinainen yhtiökokous päätti seuraavat hallituksen vuosipalkkiot: hallituksen puheenjohtaja euroa, varapuheenjohtaja euroa ja jäsen euroa. Vuosipalkkio päätettiin maksaa yhtiön osakkeina ja verojen osalta rahana. Palkkion maksu toteutettiin kertamaksuna , ja palkkiona maksettavien osakkeiden määrä määräytyi yhtiön osakkeen päätöskurssin mukaan. Lisäksi hallituksen jäsenille maksetaan kokouspalkkio, joka on hallituksen puheenjohtajan osalta 750 euroa kokoukselta ja muiden hallituksen jäsenten osalta 500 euroa kokoukselta. Hallituksen jäsenille vuonna 2012 maksetut palkkiot osakkeina ja rahana: Hallituksen jäsenet Kokonaispalkkio, euroa* Josta osakkeina, kpl Järvinen Tapani 35, Martola Hannu 25, Paulasto-Kröckel Mervi 25, Puolakka Mikko 23, Salmi Pekka 1,5 - Österlund Henri 48, Yhteensä 158, *Kokonaispalkkio sisältää maksetun vuosipalkkion ja kokouspalkkiot ajalta Vuonna 2012 hallituksen jäsenille ei maksettu eläkeluonteisia etuuksia eikä luontoisetuja. Toimitusjohtaja ja johtoryhmä Johdon palkkauksessa noudatetaan paikallista lakia ja käytäntöä. Palkkauksessa otetaan huomioon teollisuudessa yleisesti käytettävät tehtäväluokitukset sekä henkilökohtainen kehitysarvio. Toimitusjohtajan ja toimitusjohtajan sijaisen palkasta, palkkioista ja työsuhteen ehdoista päättää yhtiön hallitus. Muiden johtoryhmän jäsenten palkasta, palkkioista ja työsuhteen ehdoista päättää hallitus toimitusjohtajan esityksen mukaisesti. Vuonna 2012 toimitusjohtajan ja konsernin johtoryhmän vuosiansio muodostui palkasta ja siihen sisältyvistä luontoiseduista sekä konsernissa noudatettavan osakepalkkiojärjestelmän palkkiosta. Lisäksi toimitusjohtajalla ja hänen sijaisellaan on oma kannustinjärjestelmä, josta kerrotaan Ylimmän johdon kannustinjärjestelmä -kappaleessa. Toimitusjohtajan ja hänen sijaisensa palkat ja palkkiot olivat vuodelta 2012 (1 000 euroa): Rahapalkka* Osakepalkkio Yhteensä Toimitusjohtaja 314,4 22,8 337,2 Toimitusjohtajan sijainen 170,7 13,9 184,6 *Rahapalkka sisältää luontoisedut.
7 7(10) Osakepalkkiojärjestelmän 2012 asetettujen tavoitteiden toteutumisen perusteella toimitusjohtajalle ja hänen sijaiselle maksettiin helmikuussa 2013 verot mukaan lukien euroa. Muiden johtoryhmän jäsenten palkat ja luontoisedut olivat yhteensä noin euroa. Osakepalkkiojärjestelmän 2012 asetettujen tavoitteiden toteutumisen perusteella muulle johtoryhmälle maksettiin helmikuussa 2013 verot mukaan lukien euroa. Toimitusjohtajan ja johtoryhmän jäsenten eläke-edut määräytyvät työntekijän eläkelain (TyEL) mukaan. Toimitusjohtajalla on oikeus siirtyä vanhuuseläkkeelle täytettyään 63 vuotta. Hänen on siirryttävä Okmeticin palveluksesta eläkkeelle täytettyään 65 vuotta. Toimitusjohtajan irtisanomisaika on molemminpuolisesti kuusi kuukautta. Mikäli yhtiö irtisanoo toimitusjohtajan, maksetaan hänelle 18 kuukauden kokonaispalkkaa vastaava summa. Hallituksen tai konsernin johtoryhmän jäsenten puolesta ei ole yhtiön toimesta annettu takauksia tai muita vastaavia sitoumuksia. Toimitusjohtajan ja toimitusjohtajan sijaisen perustama yhtiö Okmetic Management Oy on saanut Okmeticilta euron lainan vuonna Lainaa oli jäljellä euroa. Toimitusjohtajan sijainen ja Okmetic ovat sopineet vuonna 2010 henkilökohtaisesta lainasta, jonka suuruus on euroa. Lainaa oli jäljellä euroa. Johtoryhmän osakepalkkiojärjestelmä 2012 Hallitus päätti vuoden 2012 johtoryhmän osakepohjaisesta kannustinjärjestelmästä. Maksettavan palkkion määrä perustuu hallituksen määrittämiin tulos- ja kassavirtatavoitteisiin sekä henkilökohtaisiin tavoitteisiin. Järjestelmän tarkoituksena on sitouttaa osallistujat työskentelemään pitkäjänteisesti yhtiön menestyksen eteen. Osakepalkkio-ohjelman perusteella mahdollisesti maksettavat palkkiot vastaavat yhteensä enintään osaketta vuodelta Osakkeiden lisäksi maksetaan verot kattava rahaosuus. Järjestelmän enimmäispalkkio verot mukaan lukien voi olla 1,8 miljoonaa euroa. Jos osakepalkkiojärjestelmän kustannus ylittää tämän summan, jaettavien osakkeiden lukumäärää vähennetään. Osakkeiden ansaitsemisen edellytyksenä on, että hallituksen ja toimitusjohtajan asettamat tavoitteet saavutetaan. Hallitus arvioi asetettujen tavoitteiden toteutumisen ja tekee päätöksen mahdollisten palkkioiden jakamisesta. Kun ansaintajakso on päättynyt, osakkeet ja verot kattava rahaosuus maksetaan osallistujille. Vuoden 2012 osalta osakepalkkio ja verot kattava rahaosuus maksettiin osallistujille helmikuussa Osakkeiden luovutusta seuraa kahden vuoden rajoitusjakso, jonka aikana osallistujat eivät saa myydä eivätkä siirtää osakkeita. Mikäli johtoryhmän jäsen eroaa yhtiön palveluksesta kahden vuoden rajoitusjakson aikana, saa hän pitää puolet palkkiona maksetuista osakkeista. Toimitusjohtajalla on velvollisuus pitää puolet luovutuspäivän osakepalkkioina saamistaan osakkeista niin kauan kuin hän on yhtiön palveluksessa. Ylimmän johdon kannustinjärjestelmä Vuoden 2010 alussa hallitus päätti ylimmän johdon kannustinjärjestelmästä. Yhtiön toimitusjohtajan ja toimitusjohtajan sijaisen perustamalle yhtiölle, Okmetic Management Oy:lle, suunnattiin Okmetic Oyj:n osakkeen maksullinen osakeanti sen hetkiseen
8 8(10) markkinahintaan (3,00 euroa). Osakeomistusohjelma on voimassa noin kolme vuotta, minkä jälkeen se on tarkoitus purkaa myöhemmin päätettävällä tavalla. Ohjelmaa on mahdollista jatkaa yhdellä vuodella. Kannustinjärjestelmän kuluvaikutus konsernin vuoden 2012 tulokseen oli euroa. Yhtiön hallitus päätti joulukuussa 2012 jatkaa toimitusjohtaja Kai Seikun ja asiakkaista ja markkinoista vastaavan johtajan Mikko Montosen omistaman Okmetic Management Oy:n alkujaan noin kolmivuotiseksi suunniteltua omistusjärjestelyä enintään vuodella. Yhtiö on määrä purkaa sulauttamalla tai jollain muulla tavalla viimeistään vuoden 2014 alussa. Henkilöstön kannustinjärjestelmä Okmeticin kaikki henkilöstöryhmät ovat kannustavan palkkauksen piirissä. Tuotannon työntekijöiden mahdollinen tuotantolisä maksetaan asetettujen tavoitteiden toteutumisen perusteella kuukausittain. Toimihenkilöiden tulospalkkauksen perustana ovat hallituksen vuodeksi kerrallaan hyväksymät konsernin kannattavuus-, rahoitus- ja toiminnalliset tavoitteet. Tavoitteiden saavuttamisesta maksetaan palkkio osuutena laskennallisesta vuosiansiosta. Palkkion osuus vuosiansiosta on tehtävästä riippuen enintään prosenttia. Kannustinjärjestelmän kuluvaikutus konsernin vuoden 2012 tulokseen oli euroa tuotannon työntekijöiden ja euroa toimihenkilöiden osalta. Sisäinen tarkastus Konsernilla ei ole omaa sisäisen tarkastuksen organisaatiota. Tilintarkastajan ja yhtiön johdon kanssa vuosittain suunniteltavassa tilintarkastusohjelmassa huomioidaan tämän oman organisaation puuttuminen. Ulkoinen tarkastus Tilintarkastaja valitaan varsinaisessa yhtiökokouksessa. Tilintarkastajaehdokas ilmoitetaan yhtiökokouskutsussa tai erillisellä tiedotteella, mikäli ehdokas ei ole silloin hallituksen tiedossa. Yhtiöjärjestyksen mukaisesti yhtiöllä on yksi varsinainen tilintarkastaja. Tilintarkastajan tulee olla Keskuskauppakamarin hyväksymä tilintarkastaja tai tilintarkastusyhteisö. Tilintarkastajan toimikausi päättyy vaalin jälkeisen varsinaisen yhtiökokouksen päättyessä. Konserniin kuuluvien yhtiöiden tilintarkastuksesta vastaa maailmanlaajuisesti PricewaterhouseCoopers-tilintarkastusyhteisö. Emoyhtiön Okmetic Oyj:n tilintarkastuksesta vastaa PricewaterhouseCoopers Oy päävastuullisena tilintarkastajanaan KHT Mikko Nieminen. Päävastuullinen tilintarkastaja vastaa konsernin tilintarkastustyön ohjeistamisesta ja koordinoinnista. Tilintarkastajat antavat yhtiön osakkeenomistajille lain edellyttämän tilintarkastuskertomuksen yhtiön vuosikertomuksen yhteydessä. Lisäksi tilintarkastajat raportoivat säännöllisesti emoyhtiön hallitukselle.
9 9(10) Tilintarkastusyhteisöjen palkkiot olivat vuonna 2012 yhteensä euroa, joista tilintarkastuspalkkiot olivat euroa. Taloudelliseen raportointiin liittyvät sisäisen valvonnan ja riskienhallinnan järjestelmät Konsernin liiketoiminnan ja hallinnon ohjaus ja valvonta tapahtuvat ensisijaisesti edellä kuvatun johtamisjärjestelmän avulla. Okmetic toimii kolmessa eri maanosassa sijaitsevassa juridisessa yhtiössä. Yhtiöillä on yhtenevät talousraportoinnin ohjeet ja aikataulut. Vantaalla Suomessa sijaitseva konsernijohto vastaa yhtiöiden keskitetystä johtamisesta. Johtaminen asiakasalueittain tapahtuu omana erillisenä järjestelmänään. Taloudellista raportointia varten konsernissa on raportointijärjestelmä, joka tuottaa johtamisjärjestelmään riittävästi ja oikea-aikaisesti tietoa toiminnan suunnittelua ja valvontaa varten. Valvontajärjestelmän tarkoitus on tukea konsernin strategian toteuttamista ja taloudellisen raportoinnin luotettavuutta sekä varmistaa, että säännöstöjä noudatetaan. Konsernin sisäinen valvontajärjestelmä perustuu yhtiön arvoihin ja dokumentoituihin toimintaohjeisiin. Yhtiön arvot asiakaslähtöisyys, kannattavuus, osaaminen, yhteistyö ja jatkuva parantaminen ohjaavat jatkuvasti konsernin toimintaa. Järjestelmä perustuu konsernirakenteeseen, liiketoiminta- ja tukiprosesseihin sekä niitä valvoviin kontrolleihin. Konsernin talous-, IT- ja viestintäjohtaja, emoyhtiön talouspäällikkö ja konsernilaskentaa suorittavat henkilöt ovat vastuussa taloudellisen raportoinnin yleisestä valvontajärjestelmästä. Okmeticin prosesseissa huomioidaan riskienhallinta. Siten myös taloudelliseen raportointiin liittyy olemassa olevien riskien tunnistaminen ja analysointi. Riskienhallintaan liittyy osaltaan myös toimintaympäristön muutosten jatkuva seuranta ja muutoksiin sisältyvien riskien tunnistaminen ja hallinta. Prosesseihin kuten myös taloudelliseen raportointiin on sisällytetty kontrollipisteitä. Kontrolleista suoritetaan sisäisten valvontatoimenpiteiden tuloksena jatkuvasti riskiarviointia. Talousraportoinnin ohjeet antavat kaikille yhtiöille yhtenäiset puitteet ja standardit. Kaikki prosesseihin ja talousraportointiin liittyvät ohjeet ovat kaikkien niitä tarvitsevien saatavilla sähköisessä muodossa. Ohjeistoa pidetään jatkuvasti ajan tasalla. Muutoksista tiedotetaan myös suoraan niille, joita muuttuneet ohjeet koskevat. Ohjeiston ylläpitämisestä ovat vastuussa kaikki talousraportointiin osallistuvat henkilöt oman vastuualueensa puitteissa. Konsernilaskenta määrittää yhteiset talousraportoinnin kontrollipisteiden periaatteet ja kattavuuden koko prosessissa. Kontrollien toteutumista seuraava organisaation osa vastaa myös niiden tehokkuudesta. Kontrollit on kohdennettu sekä varsinaiseen toimintaan että toiminnan säännölliseen raportointiin. Kontrollikeinoina talousraportoinnin oikeellisuuden varmistamiseksi käytetään esimerkiksi hyväksymisvaltuuksia, täsmäytyksiä, tehtävien eriyttämistä ja analysointeja. Riskienhallintaa, prosesseja ja käytäntöä käsitellään säännöllisesti konsernin ja yhtiöiden johtamisjärjestelmän mukaisissa kokouksissa. Taloudellisen raportoinnin ja riskienhallinnan säänneltyä ja eriasteista seurantaa tapahtuu jatkuvasti ja viikkotasolla. Laajaa seurantaa suoritetaan säännöllisen kuukausiraportoinnin
10 10(10) yhteydessä. Johtamisjärjestelmä käsittää myös useita muita säännöllisiä kokouksia, joissa suoritetaan toiminnan seurantaa sekä päätetään tarvittavista toimista. Tarvittavien muutostoimien ohjeistuksesta vastaa taloushallinto. Toiminnan tuloksen lopullisesta arvioinnista ja toimintaan mahdollisesti tarvittavista muutoksista vastaa hallitus. Hallitus käsittelee ja hyväksyy julkistettavat taloudelliset raportit, kuten osavuosikatsaukset, tilinpäätöstiedotteen, tilinpäätöksen ja vuosikertomuksen.